Gamla vallarhúsið sem stóð við Njarðvíkurvöll var rifið í gærdag ( föstudaginn 12. des ) . Það víkur fyrir nýrri byggingu sem rís þarna á næstunni . Húsið þjónaði knattspyrnudeildinni í 23 ár og eiga margir góðar minningar úr þessu húsi sem og af Njarðvíkurvellinum sem fór úr notkun árið 2006 . Eftir að deildinn flutti starfsemi sína á Afreksbrautina var húsið notað sem aðstaða fyrir byggingaraðila sem voru að byggja á svæðinu og síðast voru flugvélamótelsmenn með aðstöðu þar . Vallarhúsið við Njarðvíkurvöll var byggt landsmótsárið 1984 þegar Landsmót UMFÍ fór fram hér í bæ . Áður fyrr var notast við klefa í Krossinum og svo Íþróttahúsinu sem búningsaðstöðu á Njarðvíkurvelli . Í húsinu voru tveir búningsklefar , samkomusalur , dómarherbergi og geymslurými . Húsið var ekki stórt en menn létu sér þetta nægja enda var bylting að fá loks búningsklefahús við völlinn 27 árum eftir að völlurinn var tekin í notkun . Njarðvíkurvöllur var tekin í notkun 1957 og var í notkun til 2006 . Upplýsingar Skrifstofa UMFN – Íþróttahúsinu Njarðvík Opin alla virka daga frá kl. 9 - 12 .